Нагорная Дарья Сергеевна

Дарья Сергеевна Нагорная (мӑшӑрланничченхи тата спорт ӑмӑртӑвӗсенчи хушамат — Спиридонова, 1998 утӑн 8-мӗшӗ, РФ, Чӑваш Ен, Ҫӗнӗ Шупашкар) — чӑваш раҫҫей гимнасчӗ. 2016 ҫулхи Бразилин Рио-де-Жанейро хулинче Олимп вӑййисенчи команда вӑййинче кӗмӗл призёрӗ, 2015 ҫулхи Тӗнче ҫӗнтерӳҫи, 2014 ҫулхи Тӗнче чемпионачӗн икӗ хут бронзӑллӑ призёрӗ, 2015 тата 2016 ҫулсенчи Европӑн икӗ хут ҫӗнтерӳҫи, 2016 ҫулхи Европа чемпионачӗн кӗмӗл призёрӗ, 2014 ҫулхи Европа чемпионачӗн икӗ хут бронзӑллӑ призёрӗ, 2018 тата 2019 ҫулсенчи Тӗнче икӗ хут кӗмӗл призёрӗ. Раҫҫейӗн тава тивӗҫлӗ спорт ӑсти. 2018 ҫулта раҫҫей гимнасчӗпе Нагорный Никитӑпа мӑшӑрланнӑ "Daria Spiridonova and Nikita Nagornyy got married" .

 Пурнӑҫ 
 Кӗҫӗн карьера 
 2012 ҫул 
Пӗрремӗш хут Дарья Спиридонова тӗнчери шайра 2012 ҫулхи Германин Бергиш-Гладбах хулинче олимпчченхи ҫамрӑк ӑмӑртӑвӗнче многоборйӗре ылтӑн медалӗ ҫӗнтерчӗ.

 2013 ҫул 
2013 ҫул Спиридоновӑшӑн питӗ ӑнӑҫлӑ пулнӑ. Ҫурхи вӑхӑтра Раҫҫейӗн юниорсем хушшинче команда йышӗнче пулса вӑл ылтӑн тата тшк (малалла ҫӑмӑл — кашта) ҫинчи кӗмӗл илчӗ. Олимп шанӑҫӗсенче кашта ҫинчи хӑй командӑра хутшӑнса ылтӑн, многоборйӗре бронза тата тӗректӗрек - опорный сиккинче 5-мӗш вырӑна тухса ҫӗнтерчӗ. KSI ӑмӑртӑвӗнче хутшӑнса команда многоборйинче ылтӑн ҫӗнтерчӗ.

 Мӑн карьера 
 2014 ҫул 
Аслӑ спортсменсем хушшинче Дарья 2014 ҫулхи тӗнче кубокӗнче пӗрремӗш хут хутшӑннӑ, анчах финала тухман. Унтан, ака уйӑхӗнче Раҫҫей чемпионатӗнчи кашта ҫинчи ылтӑн, команда ӑмӑртӑвӗнче кӗмӗл илнӗ, многоборйӗре 5-мӗш тата ирӗк хӑнӑхтарура 7-мӗш вырӑна тухнӑ.

2014 ҫулхи Европа чемпионатӗнче Спиридонова кашта, пӗрене ҫинчи тата ирӗк хӑнӑхтарура ӑмӑртнӑ. Вӑл кашта ҫинчи 14.900 ҫитнӗрен ӑмӑртӑвӑн 4-мӗш вырӑна тухнӑ. Татах, вӑл пӗрене ҫинчи 14.058 тата ирӗк хӑнӑхтарура 11.900 ҫитнӗ. Команда финалӗнче вӑл кашта ҫинчи 15.066, пӗрене ҫинчи 12.300 тата ирӗк хӑнӑхтарура 13.100 ҫитнӗрен Раҫҫей командине бронза медалне илме пулӑшнӑ.

Индивидуаллӑ шутлавра вӑл финалта кашта ҫинчи бронзӑна илнӗ, пӗтӗмлетӳ — 15.283. Юпа уйӑхӗн 29-мӗшӗнче Артур Гандер Мемориалта румын спортсменне Лариса Йордаке вырӑнне пӗрремӗш вырӑна тухнӑ. Ку унӑн аслисем хушшинче пӗрремӗш тӗнчери ҫӗнтерӳ. Темиҫе кунран вӑл раҫҫей спортсменӗпе Игнатьев Никитӑпа (Ҫӗнӗ Ҫӗпӗртен) пӗрле хӑй иккӗмӗш тӗнчери ҫӗнтерӗве ҫитнӗ, Швейцари кубокӗ. Massila Master ӑмӑртура многоборйӗре вӑл унӑн карьерӑра пӗрремӗш корона илнӗ.

 2015 ҫул 
Дарья 2015 ҫулхи пушӑн 2—8 Раҫҫейӗн Пенза хулинчи Раҫҫей чемпионатӗнче хутшӑннӑ. Унта вӑл командӑпа кӗмӗл медалне илнӗ, многоборйӗре 4-мӗш вырӑна тухнӑ, кашта ҫинчи ылтӑн тата пӗрене ҫинчи кӗмӗл ҫӗнтерсе илнӗ.

Унӑн лайӑх пӗтӗмлетӳсене пула Спиродоновӑна Францин Монпелье хулинчи Европа чемпионатӗнче хутшӑнма суйланӑ. Чемпионат 2015 ҫулхи акан 15—19-мӗшӗнче пулнӑ. Финалти многоборйӗре вӑл 13-мӗш вырӑна тухнӑ. Тӗрлӗ ҫӳллӗ кашта ҫинчи вӑл ылтӑн илнӗ, рекорда туса вӑл ҫав вӑхӑтри Европа чемпионне Бекки Дауние ӑмӑртнӑ.

Аслӑ Британин Глазго хулинчи Тӗнче чемпионатӗнче Спиридонова тӗрлӗ ҫӳллӗ кашта ҫинчи тӗнче чемпионӗ пулса тӑнӑ. Вӑл ытти виҫӗ гимнастсемпе тӑваттӑ енлӗ пӗртанлӑхра ӑмӑртса хутшӑннӑ.

 2016 ҫул 

Спиридонова 2016 ҫулхи пушӑн 28 — акан 10 Раҫҫейӗн Пенза хулинче спорт гимнастикин чемпионатӗнче хутшӑннӑ. Командӑпа вӑл кӗмӗл ҫӗнтернӗ тата раҫҫей спортсменӗпе Скрыпник Дарйӑпа (Краснодартан) кашта ҫинчи ылтӑна пайланӑ. Чемпионат вӗҫленнӗ тӑрӑх Спиридонова тата унӑн коллегӑсем Мустафина, Мельникова, Тутхалян, Афанасьева Европа чемпионатӗнче хутшӑннишӗн суйланӑ. 2016 ҫулхи ҫӗртмен 1—5 Швейцарин Берн хулинче спорт гимнастикин Европа чемпионатӗнче Дарья Раҫҫейшӗн 2-мӗш вырӑна тухнӑ (173.261) тата кашта ҫинчи 4-мӗш вырӑна тухнӑ (14.733). "2 ҫын пӗр ҫӗршывран" йӗрке тӑрӑх Спиридонова унӑн тусне Мельникова вырӑнне финалти кашта ҫинчи ӑмӑртура хутшӑннӑ. Команда финалӗнче вӑл кашта ҫинчи 15.333 пухнӑран Раҫҫее 1-мӗш вырӑна тухнӑ (175.212). Кашта ҫинчи вӑл кӗмӗл медалне ҫӗнтерсе иртнӗ кашта ҫинчи чемпиона Аслӑ Британин Бекки Дауние 0.034 ҫине лайӑхрах ӑмӑртнӑ. Спиридоновӑн тус Мутафина Алия бронза илнӗ.


2016 ҫулхи Раҫҫей кубокӗнче Дарья командӑпа 4-мӗш вырӑна тухнӑ тата кашта ҫинчи бронза илнӗ. Раҫҫей кубокӗн пӗтӗмлетӗвӗсемпе Спиридонова, Мустафина, Тухталян, Мельникова, Пасека Бразилин Рио-де-Жанейро хулинчи Ҫуллахи Олимп вӑййисенче хутшӑннишӗн суйланӑ. 2016 ҫулхи Олимп вӑййисенчи Спиридонова Раҫҫее команд финалне тухма пулӑшнӑ, пӗтӗм баллпа 174.620. Татах, кашта ҫинчи финалта Мустафинӑпа пӗрле вӑл 4-мӗш вырӑна тухнӑ. Команда финалӗнче кашта ҫинчи вӑл 15.100 пухнӑ тата Раҫҫейшӗн кӗмӗл илнӗ, пӗтӗмлетӳ 176.688. Кашта ҫинчи финалта Дарья элементе туса ӳкнӗ тата 8-мӗш вырӑна тухнӑ, 13.966 пухнӑ.

 2018 ҫул
2018 ҫулхи Юпан 17-мӗшӗнче Раҫҫей тӗнче чемпионатӗнче хӑй командӑн йышӗ пуҫтарни ҫинчен пӗлтернӗ, Спиридонова сыхлӑхшӑн суйланӑ. Командӑпа вӑл кӗмӗл медалӗ илнӗ. Раштавӑн 18-мӗшӗнче Дарья Спиридонова раҫҫей гимнасчӗпе Нагорный Никитӑпа (Тан-ҫинчи-Ростовран) мӑшӑрланнӑ.

 2019 ҫул 
2019 ҫулхи сезонӑн нумайрахӑш пайӗ 2018 ҫул вӗҫӗнче пакӑлчак хуҫӑлнине пула пулман. Ҫурла уйӑхӗнче вӑл Раҫҫей кубокӗн ӑмӑртӑвне хутшӑннӑ, ӑҫта кашта тата пӗрене ҫинчи кӑна ӑмӑртнӑ. Вӑл кашта ҫинчи ылтӑн ҫӗнтерсе 2019 ҫулхи юниорсем хушшинчи кашта ҫинчи чемпиона Владислава Уразовӑран тата 2019 ҫулхи Европа вӑййисен кашта ҫинчи чемпионне Ангелина Мельниковӑна малта тухнӑ. Раҫҫей кубокӗ хыҫҫӑн Дарья Спиридонова 2019 ҫулхи Тӗнче чемпионачӗн Раҫҫей командин йышне кӗнӗ, унпа унта Ахаимова, Симакова (унтан ун вырӑнне Пасека суйланӑ), Агафонова тата Щеколдина кӗнӗ.

Тӗнче чемпионачӗн квалификациллӗ вӑхӑтӗнче вӑл кашта ҫинчи хутшӑнса Раҫҫее команда финалне кӗме пулӑшнӑ, вӑл АПШпа КХРтан кайра вырӑна тухнӑ. Индивидуаллӑ шутлавра вӑл кашта ҫинчи финалта ӑмӑртса хальхи тӗнче чемпионӗн Бельгин Дервал Нина хыҫҫӑн иккӗмӗш вырӑна тухнӑ. Спорт гимнастикин Раҫҫей суйласа пухнӑ хӗрарӑм командинсборный - суйласа пухнӑ тӗп тренерӗн Родионенко Валентинӑн кӗтменлӗхсемсӗр пуҫне вӗсем команда финалӗнче кӗмӗл медалӗ илнӗ, Спиридонова вара кашта ҫинчи ҫав кунра иккӗмӗш вырӑна тухнӑ (Аслӑ Британин Бекки Дауни хыҫҫӑн). Кашта ҫинчи финалта Дарья 6-мӗш вырӑна тухнӑ.

 2020 ҫул 
Кӑрлач уйӑхӗ вӗҫӗнче Дарья Спиридонова нарӑсӑн 20-мӗшӗнче Австралин Мельбурн хулинчи Тӗнче кубокне хутшӑнакансен йышне кӗнӗ. Унта вӑл кашта ҫинчи Украинӑн Варинская Диана тата Австралин Джорджия Годвин хыҫҫӑн 3-мӗш вырӑна тухнӑ. Унтан вӑл Бакури Тӗнче кубокӗнче хутшӑннӑ: квалификациллӗ вӑхӑтра вӑл кашта ҫинчи 4-мӗш вырӑна тухса ӑмӑртӑвӑн финалне кӗнӗ. Анчах Азербайджанти кӑшӑлвирус эпидемийӗн пуҫланине пула ӑмӑртусем пӑрахнӑ.

 2021 ҫул 
2021 ҫулхи нарӑсӑн 17-мӗшӗнче хӑй Инстаграм страницинче Дарья гимнастикӑран тухни ҫинчен пӗлтернӗ. Ҫавран пуҫласа вӑл РФ-н тӗп хулинче Мускавра пурӑнать.

 Спорт хыҫҫӑнхи 
 2023 ҫул 
2023 ҫулхи ҫӗртмен 21-мӗшӗнче Никита тата Дарья Нагорныйсен килйышӗнче ывӑлӗ Марк ҫуралнӑ.

 Ӑмӑртусен кунҫулӗ 
 Ҫул Ӑмӑрту Команда вӑййи Многоборье Тӗрек сикки Тӗрлӗ ҫӳллӗ кашта Шайлакан пӗрене Ирӗклӗ хӑнӑхтару Ҫамрӑк карьера2011Раҫҫей чемпионачӗ            5 Кӗҫӗн карьера2012Олимпчченхи ҫамрӑксен кубокӗ             2013Раҫҫей чемпионачӗ            Олимп шанӑҫӗсем    5       KSI кубокӗ          Мӑн карьера2014Котбус тӗнче кубокӗ           Раҫҫей чемпионачӗ      5         7Европа чемпионачӗ        Раҫҫей кубокӗ              Тӗнче чемпионачӗ             "Arthur Gander Memorial" ӑмӑрту        Швейцари кубокӗ        Massilia кубокӗ (Master Massilia)             2015Раҫҫей чемпионачӗ    4         Европа чемпионачӗ   13      Русудан Сихарулидзе турнирӗ         Раҫҫей кубокӗ             6Тӗнче чемпионачӗ  4           Тойота тӗнчери кубокӗ         52016DTB Pokal Team Challenge кубокӗ             Раҫҫей чемпионачӗ    7       5  Европа чемпионачӗ              Раҫҫей кубокӗ  4          Олимп вӑййисем         8      Elite Gym Massilia (Master) кубокӗ    6      5  2017Рейкьявик тӗнчери вӑййисем            Раҫҫей чемпионачӗ    7      8  DTB Pokal Team Challenge кубокӗ              Езоло хулин трофейӗ    18    7  Универсиада    8     8 2018Раҫҫей чемпионачӗ    11          Раҫҫей кубокӗ   14   6   Тӗнче чемпионачӗ  Спиридонова Раҫҫей командин сыхлӑхӗнче пулнӑ      Котбус тӗнче кубокӗ     4   Тойота тӗнчери кубокӗ       2019  Раҫҫей чемпионачӗ       8 Тӗнче чемпионачӗ      6   2020  Мельбурн тӗнче кубокӗ        Баку тӗнче кубокӗ     4  

 Чыславсем 
 2016 ҫулхи ҫурлан 25-мӗшӗнче «Тӑван ҫӗршыв умӗнчи тава тивӗҫлӗхӗн» I степеньлӗ орден медалӗ.

 Асӑрхавсем 

 Каҫӑсем 
 Daria Spiridonova at the International Gymnastics Federation
 Daria Spiridonova at sportgymrus.ru 
 Daria Spiridonova at Olympics.com 
 Daria Spiridonova at Olympic.org
 Darya Spiridonova at Olympedia
 Спиридонова Дарйӑн Инстаграм аккаунчӗ
 Дарйӑн Телеграм аккаунчӗ
 Чӑваш энциклопедийӗ

Категори:Утăн 8-мĕшĕнче çуралнисем
Категори:1998 çулта çуралнисем
Категори:Çĕнĕ Шупашкарта çуралнисем
Категори:«Тăван çĕршыв умĕнчи тава тивĕçлĕхĕн» I степеньлĕ орденĕн медалĕпе чысланисем
Категори:Раççей Федерацин тава тивĕçлĕ спорт ăстисем
Категори:Спортсменсем, алфавитпе
Категори:Раҫҫей гимнасчӗсем
Категори:Спорт гимнастикинчи Раҫҫей чемпионӗсем
Категори:Спорт гимнастикинчи тӗнче чемпионӗсем
Категори:Спорт гимнастикинчи Европа чемпионӗсем
Категори:2016 Ҫуллахи Олимп вӑййисенчи гимнастсем
Категори:2016 Ҫуллахи Олимп вӑййисем
Категори:2016 Ҫуллахи Олимп вӑййисенчи кӗмӗл призёрӗсем
Категори:Чăваш Енĕн спортсменĕсем
Категори:Пайăр çынсем, алфавитпа
Категори:Чăваш Енре çуралнисем
Категори:Раççейре çуралнисем